NORAKSTS

|  |  |
| --- | --- |
| 22.11.2018. | Nr.14/20 |

**GROZĪJUMI JELGAVAS PILSĒTAS DOMES 2018. GADA 26.APRĪĻA LĒMUMĀ Nr.6/16 ”ILGTERMIŅA AIZŅĒMUMA ŅEMŠANA INVESTĪCIJU PROJEKTA “JELGAVAS PILSĒTAS PAŠVALDĪBAS ĒKAS ZEMGALES PROSPEKTS 7 PĀRBŪVE UN JAUNAIS BŪVAPJOMS (PIEBŪVE)” ĪSTENOŠANAI”**

(ziņo I.Škutāne)

**Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2018.gadam” 14.panta trešo daļu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un sakarā ar precizētajiem būvdarbu izpildes apjomiem un to izmaksām,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2018.gada 26.aprīļa lēmumā Nr.6/16 “Ilgtermiņa aizņēmuma ņemšana investīciju projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” īstenošanai” šādus grozījumus:

1. aizstāt 1.1.apakšpunktā skaitli un vārdus “409 747 *euro* (četri simti deviņi tūkstoši septiņi simti četrdesmit septiņi *euro*)” ar skaitli un vārdiem “609 747 *euro* (seši simti deviņi tūkstoši septiņi simti četrdesmit septiņi *euro*)”;
2. aizstāt 1.2.apakšpunktā skaitli un vārdus “1 066 394 *euro* (viens miljons sešdesmit seši tūkstoši trīs simti deviņdesmit četri *euro*)” ar skaitli un vārdiem “866 394 *euro* (astoņi simti sešdesmit seši tūkstoši trīs simti deviņdesmit četri *euro*)”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 22.novembrī